
Ad  Academiam  Medicam  Matritensem. 


UM  primum  In  vestrum  coetum ,  Vi¬ 
ri  clarissimi  ,  receptus  de  Medicina 
excolenda  cogitare  coepi  ,  nihil  mihi 
antiquius ,  quam  ut  ex  per  i  mentalem  ar¬ 
tem  omnium  optimam  omni  etiam  animi  intentio¬ 
ne  promoverem.  Deinde  Hispanorum  Medicinam, 
etsi  caeteris  facem  praeferentem  ,  abjectissimam 
jacere  non  sine  animi  moerore  inspiciens  ,  de  ea 
instauranda  ,  quanta  maxima  cura  potui  ,  virili¬ 
ter  egi  5  sed  cum  naviter  pertendere  ,  optatumque 
omnino  finem  consequi  non  potuerim  ob  prae- 
conceptas  plurium  circa  veterum  ,  &  recentiorum 
dogmata  opiniones ,  mihi  hac  de  re  nunc  agendum 
constitui  ,  ut  vos  aequissimi  rerum  aestimatores 
meam  operam  conjunCtis  viribus  ,  &  veneranda 
auCtoriiate  roborare  valeatis.  Sunt  nonnulli  vere- 

rum  placitis  adeo  addidi ,  ut  nihil  redum  ,  ni¬ 
si  ab  antiquis  derivetur  ,  putent.  Contra  :  alii 
adeo  severe  adversus  seniores  se  gerunt  ,  ut  sibi 
gloriae  ducant ,  eos  virgula  censoria  ubique  per¬ 
cutere.  Sed  cum  nostris  temporibus  non  desint  Me¬ 
dici  ,  dodrina  &  opere  praestantissimi ,  qui  me¬ 
diam  calcantes  viam  ,  veritatem  ,  seu  in  veteri¬ 
bus  ,  seu  neotericis  repertam  ,  instar  Ecchcllco- 
rum  Philosophorum  ,  pro  scopo  habeant  ,  eorum 
vestigia  sequens  monstrare  conabor ,  Nos  artem 
salutarem  non  nisi  serio  inspedis  antiquis  &  no¬ 
vis  Medicis  posse  promovere  ,  ita  tamen  ,  ut ,  ex 
omnibus  quidquid  verum  &  experientia  confir¬ 
matum  sit,  delibantes  :  incerta  ,  systematica  ,  ne¬ 
que  adhuc  bene  discussa  dogmata  longissime  ab¬ 
jicientes  ,  his  laboribus  in  corpus  unum  Medici¬ 
na  coeat  constans  ,  stabile  ,  &  aeternum  duratu¬ 
rum.  Profedo  ,  vetustissimos  tum  Medicos ,  tum 
Philosophos  plurima  dixisse  vera  ,  atque  solida 
artium  omnium  jecisse  fundamenta  ,  nemo  nisi 
in  eorum  scriniis  fuerit  hospes  ,  negare  audeat. 
Scio  multos  '  esse  perfridae  frontis  homines. 


qui  non  modo  dodrinam  ,  sed  nomen  antiquo¬ 
rum  alto  supercilio  abhorrent  ,  cum  eos  nec  ,  le¬ 
gerint  ,  nec  ex  ipso  limine  ,  ut  ajunt  ,  salutave¬ 
rint.  Mihi  ii  videntur  esse  similes  ardelionibus, 
qui  vana  loquacitate  molesti  sibi ,  aliis  odiosissi- 

mi  ,  nihil  aliud  reipsa  agunt  ,  nisi  ut  in  alieno 
foro  litigent ,  &  quaecumque  ignorant  despicien¬ 
tes  ,  emunctae  naris  hominibus  risui  sint  ,  & 
conremtui.  Alios  videas  veterum  non  tam  oso¬ 
res  quam  censores  ,  qui  ubi  in  eorum  scriptis 
vel  minimum  inveniant  quod  displicet  ,  sese  in  ar¬ 
tis  Magistros  erigentes  ,  nihil  aliud  quam  anti¬ 
quorum  errores  ,  &  hallucinationes  continuo  cre¬ 
pant.  Sed  id  genus  hominum  ,  abjedtissimum  ju¬ 
dicans  quidquid  eorum  menti  corruptissimae  op¬ 
ponitur  ,  nihilque  redtum  ducens  nisi  quod  sibi 
placet  ,  turpe  putans  aliis  parere  ,  id  profedto  fa¬ 
cit  intelligendo  ,  ut  nihil  intelligat  ,  atque  mi¬ 
sere  obcaecatum  maledicens  ,  malefadta  sua  ne 
quidem  agnoscere  ,  multo  minus  emendare  au¬ 
det.  Procul  ergo  absint  impudentes  isti  sycophan¬ 
tae  ,  cosque  ,  ut  ex  ungue  leonem  agnoscentes, 
e  Medicorum  foro  prorsus  excludamus.  Surit  de¬ 
mum  alii  qui  nostris  temporibus  medicinam  adeo 
locupletatam  novis  inventis  ,  ac  celeberrimorum 
virorum  opera  in  artis  praeceptis  tradendis  ex¬ 
cultam  inveniunt ,  ut  veterum  ledtionem  necessa¬ 
riam  non  putent ,  quin  potius  non  nisi  vana  tem¬ 
poris  jadtura  fieri  audadfer  pronuntient.  Sed  sistant 
paulisper  ,  quaeso  ,  homines  isti  ,  &  mecum  con¬ 
siderent,  num  potissima  dogmatum  utilium  pars 
in  hodiernis  scriptis  conspicua  ex  veterum  monu- 

mentis  sit  desumta  ?  Necesse  est  id  candide  fa¬ 
teatur  ,  qui  antiquis ,  ut  par  est ,  ledis  ,  probe- 
que  discussis ,  celebriores  nostri  aevi  audores  per¬ 
currat.  Unus  pro  omnibus  exemplo  sit  famigera¬ 
tissimus  Wanswietenius.  Commentaria  optimae  fru¬ 
gis  in  Boerhavium  ,  magnam  partem  ,  veterum 
dodrina  ornantur  ,  ut  videamus  Hippocratem, 
Galenum  ,  Aretaeum  ,  Celsum ,  aliosque  Graecos, 
&  Latinos  Medicinae  principes  praecipuum  in  eo 
opere  obtinere  locum.  Haec  si  demas  ,  &  nonnul¬ 
la  ex  proprio  penu  ,  pulcherrima  quidem  &  tan¬ 
to  viro  digna  ,  caetera  ferme  systematica  ,  sae¬ 
culi  ingenio  acomodata  splendoris  quidem  mul¬ 
tum  ,  sed  utilitatis  parum  continere  ,  facile  quis¬ 
que  accurate  perpendens  intelligit.  Repetendos  er¬ 
go  dodrinarum  fontes  ,  qui  vere  sapiunt  ,  serio 
monent  :  melius  enim  ex  ipso  fonte  bibuntur 
aquae  ,  atque  rivulos  consedari  saepe  foedatos 
spurcissimosque  ,  &  fontes  rerum  non  videre, 
non  modo  tardi  est  ingenii  &  hebetis  ,  sed  ad 
veritatis  inquisitionem  omnino  inepti  :  id  quod 
in  caeteris  artibus  perquam  commodum  ,  in 
Medicina  prorsus  necessarium  esse  ,  quisquis  vel 
mediocriter  in  ipsa  versatus  ultro  fatebitur.  Me¬ 
dicus  naturae  minister  &  interpres  ,  leges  tumi 
universales  ,  cum  maxime  particulares  ,  quibus; 
ipsa  regitur  ad  vitae  &  sanitatis  conservationem,. 

inspicere ,  attenteque  observare  &  sequi  tenetur, 
si  velit  in  arte  proficere.  Experientia  ,  quae  hisce 
observationibus  rite  institutis  oritur ,  non  uni  aut 
alteri  tantum  conceditur  homini  ,  sed  plurium 
saeculorum  intervallo  perficitur.  Hac  via  magnus 
Hippocrates ,  post  peragratas  varias  Provincias  ,  ut 
Scholas  Coam  ,  &  Cnidiam  inviseret  suis  tem¬ 
poribus  celeberrimas ,  assumtis  ,  accurate  inspec¬ 
tis  ,  &  in  ordinem  redadtis  Asclepiadeae  familiae 
observationibus ,  a  multis  retro  saeculis  omni  di¬ 
ligentia  peractis  ,  tum  demum  suis  aliorumque 
viribus  ad  culmen  artis  pervenit ,  ut  non  modo 
antiquorum  votis  ,  sed  recentiorum  ,  qui  sapiunt, 
audtoritate  ,  ars  salutaris ,  quae  hodie  ultimum  fer- 
me  perfectionis  punctum  attigisse  videtur  ,  non 
ultra  fines  ab  Hippocrate  praescriptos ,  in  bis  quae 
ad  aegrorum  sanationem  spebtant  ,  transgredia¬ 
tur.  Haec  omnia  perpendens  Galenus  antiquitatis 
cultor  studiosissimus  ,  non  uno  tantum  in  loco, 
quosdam  sui  temporis  nebulones  insectatur  ,  sci¬ 
te  non  minus  quam  vere  constituens ,  veteres  esse 
colendos  tamquam  Medicinae  parentes ,  verisque 
interpretationibus ,  non  fucatis ,  declarandos.  Jam 
vero  ne  ob  temporum  discrepantiam  ambigua  ,  & 
obscura  fiat  oratio  ,  operae  precium  me  fa£tu- 
rum  puro  ,  si  brevi  ,  quinam  sint  reipsa  veteres, 
&  novi  quos  legendos  censemus  ,  perspicue  des- 

cribam.  Igitur  tres  Medicinae  aetates  considera¬ 
re  expedit.  Prima ,  ab  olympiade  oCtuagesima  us¬ 
que  ad  saeculum  Ecclesiae  sextum  ,  Hippocratem, 
Dioclem  ,  Aretaeum  ,  Galenum  ,  Trallianum, 
AEmnetam  ,  AEtium  ,  Oribasium  inter  Graecos 
includit  ,  &  inter  Latinos  Celsum  ,  Aurelianum, 
Serenum  ,  Scribonium  ,  aliosque ,  etsi  haud  infimi 
subsellii  Scriptores  ,  minime  tamen  cum  his  com¬ 
parandos.  Neque  una  est  omnium  hujus  aetatis 
AuCtorum  sors  ;  Hippocrates  enim  ,  &  Aretaeus 
caeteros  omnes  :  Galenus  reliquos  qui  Graece 
scripserunt  ,  longissimis  intervallis  post  sese  re¬ 
linquunt.  Idem  esto  judicium  de  Latinis  ,  nam 
imprimis  Celsus  ,  Hippocratis  seCtator  perpetuus, 
stilo  ,  doctrina  ,  sententiarum  ubertate  inter  po¬ 
litissimos  ,  dissertissimos,  aeternumque  duraturos 
Scriptores  numerandus.  Nec  minore  gloria  dig¬ 
nus  Aurelianus  ,  si  historias  morborum  exactissi¬ 
mas  ,  &  omni  pretio  aestimandas  ,  stilo  horrido 
ac  barbaro  non  inquinasset.  Caeteri  Latini  Scrip¬ 
tores  ,  etsi  sua  quisque  laude  dignus  ,  minime 
cum  istis  conferri  merentur  ,  qui  praeter  inanem 
interdum  ,  &  futilem  docendi  rationem ,  cadentis 
jamjam  latinitatis  vestigia  continuo  sequuntur. 
Quamquam  morbos  non  eloquentia  sed  remediis 
curari ,  neque  aegros  eloquentem  Medicum  quae¬ 
rere  sed  sanantem  nonnulli  ignavi  ,  &  impoten¬ 
tes 

tes  continuo  erepent  ,  tamen  si  idem  ille  qui 
sanare  potest ,  comte  de  his  quae  facienda  sunr, 
disserat  ,  boni  consulet.  Utut  Medico  pure  sic 
dido  pradico  sufficiat  artem  rede  callere  ,  atque 
non  male  scribere  aut  loqui  ,  tamen  humanio¬ 
ribus  litteris  instrudos  esse  Medicos  ,  ingenuas- 
que  didicisse  fideliter  artes  ,  tum  ad  morum  fe¬ 
ritatem  &  barbariem  avertendam  ,  cum  maxi¬ 
me  ad  rede  de  omnibus  cogitandum  impense  de¬ 
servire  ,  nemo  ibit  inficias.  O  utinam  !  Neque 
enim  cum  larvis  ludamur  ,  hac  nostra  aetate  non 
essent  Medicae  artis  professores  ,  non  modo  opti¬ 
mis  litteris  non  imbuti ,  sed  osores  ,  &  contemp¬ 
tores  pervicacissimi  :  incredibile  enim  est,  quan¬ 
tum  linguarum  bonarumque  artium  cultura  ad 
medicinam  cum  judicio  &  severitate  exercen¬ 
dam  conferat  ,  quod  ,  vel  me  tacente  ,  celeber¬ 
rimorum  in  arte  virorum  exemplis  pene  innume¬ 
ris  monstrari  potest.  Secunda  aetas  a  saeculo  sex¬ 
to  ad  usque  renatas  in  occidente  litteras  ,  obs¬ 
curissimorum  temporum  intervalla  compleditur, 
in  quibus  ,  &  bonarum  artium  ,  &  medicinae 
summum  fuit  decrementum.  Igitur  Arabes  Me- 
dici,  Rhasis ,  Avicena  ,  Averrhoes ,  Avenzoar ,  Ha¬ 
li  ,  Serapio  ,  Mesues  in  ea  aetate  floruerunt ,  quo¬ 
rum  institutum  fuit  pauca  e  purissimis  Graeciae 
fontibus  haurire  :  caetera  ex  Aristotelis  Philoso- 

phia  pro  suo  capru  deducere  ,  omniaque  stilo  bar¬ 
baro  ,  &  incomto  comprehendere.  Ersi  dubitan¬ 
dum  minime  sit ,  quin  Arabes  sub  his  tempori¬ 
bus  aliqua  ad  praxim  promovendam  tradiderint, 
&  chymiae  fundamenta  jecerint  ,  tamen  si  haec 
cum  eorum  obscuritate  ,  praeconceptis  opinioni¬ 
bus  ,  falsis  ex  Philosophia  axiomatis ,  indeque  in 
immensum  crescentibus  vanis  ,  subtilibus  ,  nul- 
liusque  momenti  disputationibus  conferantur  ,  fa¬ 
cile  quisque  intelliget  ,  hos  homines  ad  corrum¬ 
pendas  potius  quam  illustrandas  artes  natos :  at¬ 
que  parum  abfuisse  quin  medicinae  ruinam  fer- 
me  irreparabilem  inducerent.  Haec  omnia  non  de 
Arabibus  tantum  ,  sed  de  eorum  per  plura  sae¬ 
cula  sedtatoribus  inrelligenda  ,  etenim  dici  vix  po¬ 
test  ,  quantum  Gentilis  de  Fulgineo  ,  Matthaeus  de 
Gradi Petrus  Apponensis  ,  Arnaldus  Villanova- 
nus ,  aliique  hujus  farinae  homines  a  vero  aberra¬ 
verint  ,  volumina  magnae  molis  at  parvae  frugis 
in  publicum  emittentes  ,  quibus  nihil  aliud  fer- 
me  consequimur  nisi  ut  tenebras  ,  vanas  furiles- 
que  subtilitates  ,  &  eorum  temporum  ruditatem 
agnoscamus.  Ventum  tandem  est  ad  foeliciora  sae¬ 
cula  ,  cum  scilicet  ,  renatis  litteris  ,  artes  omnes 
in  tenebris  sepultae  veluti  novo  lumine  afflatae 
mentes  hominum  ubique  illustrarunt.  Mirum, 
quantum  mutata  Medicinae  facies  exeunte  saecu- 
;  lo 

lo  dccimoquinto  :  quantum  increverit ,  quot  mu¬ 
tationes  subierit  sequentibus  saeculis !  Sane  Scho¬ 
larum  Professores ,  vel  quod  nimium  radicata  bar¬ 
barie  suis  gauderent  lacunis  volutari  ,  vel  quod 
turpe  putarent ,  quae  imberbes  didicere ,  senes  per¬ 
denda  fateri  ,  non  modo  graecas  litteras  non  re¬ 
ceperunt  ,  quin  potius  adversus  bonarum  artium 
studia ,  tamquam  pro  aris  &  focis  ,  pugnavere. 
Interim  pauci ,  quos  aequus  amavit  Jupiter  ,  grae- 
cae  loqui  ,  docere  ,  &  ledtitare  non  desierunt ,  ut 
An  ■  lia  Cajos  ,  Linacros  :  Gallia  Duretos ,  Ferne- 
lios  ,  Ballonios  :  Hispania  Collados ,  Esteves  ,  Va- 
llesios :  Italia  Mercuriales ,  aliosque  plurimos  ha¬ 
buerint  verae  Medicinae  reformatores.  Tandem, 
cum  ,  excusso  Philosophiae  Aristotelico-Arabicae 
jugo  ,  libertas  ingeniis  restituta  viam  ad  nova  in¬ 
venienda  aperiret  ,  Cartesius  ,  Hobbius  Philoso¬ 
phiam  :  Paracelsus ,  Helmontius ,  aliique  non  pau¬ 
ci  Medicinam  nova  methodo  ,  nova  etiam  doc¬ 
trina  excolere  tentarunt.  Infoelici  fato  accidit ,  ut 
hi  homines  ,  veteribus  relidlis  ,  ad  nova  praccipi- 
ti  cursu  devoluti  ,  hinc  inde  ,  deficientibus  cer¬ 
tis  principiis  ,  jadlarcntur ,  &  quisque  prout  erat 
ingenii  acutioris  aut  hebetis  Philosophiam ,  &  Me¬ 
dicam  artem  libere  excogitatis  at  vanis  futilibus- 
que  systematibus  impleverit.  Subinde  ,  faustis  avi¬ 
bus  ,  Baco  Verulamius  ,  praecunte  nostro  Ludo- 

vico  Vives ,  has  artes  a  vero  instituto  devias  post¬ 
liminio  revocavit  ,  &  bona  fortuna  fadtum  ,  ut 
experientia  tamquam  Philosophiae  naturalis  ,  & 
Medicinae  magistra ,  omni  procul  systemate ,  quan¬ 
tumvis  specioso  ,  abjecto  ,  tum  demum  summo 
artium  nitore  reciperetur.  Igitur  beteres  vocamus 
non  solum  artis  principes  ,  sed  qui  statuta  ab  an¬ 
tiquis  dogmata  perpetuo  calcare  sibi  religioni  du¬ 
xerunt  no^os  eos  appellamus ,  qui  relidtis  vete¬ 
rum  viis  ,  vel  vetera  innovarunt  ,  vel  fortasse 
omnino  nova  tum  Philosophica  cum  Medica  dog¬ 
mata  docuerunt.  Sed  indiscriminatim  sunt  acci¬ 
pienda  quae  veteres  ,  &  novi  ut  vera  tradidere? 
Minime.  Quinimo  ,  cum  plurimum  discriminis  in¬ 
ter  eos  intercedat  ,  plurimum  omnes  interdum  a 
vero  recedere ,  certo  scimus  ,  atque  in  id  nobis 
incumbendum  ,  ut  intelligamus  ,  nervos  atque 
artus  esse  sapientiae  nihil  temere  credere  ,  stultum¬ 
que  nimis  esse  quae  non  satis  cognita ,  &  explo¬ 
rata  sunt  sine  ulla  dubitatione  confirmare.  Vete¬ 
res  ( si  Hippocratem  ,  Aretaeum  ,  Celsum  exci¬ 
pias)  in  systemata  ,  &  opinionum  monstra  fere 
omnes  abiere  ,  ut  sufficiat  Asclepiadem  ,  Erasis- 
tratum  ,  Tessalum  nominare  ,  homines  in  perni¬ 
ciem  artis  salutaris  natos.  Galenus  ,  vir  arte  & 
facundia  insignis  ,  hypotesium  impugnator  acer¬ 
rimus  ,  &  ipse  systema  condidit  a  posterioribus 

Graecis  ,  imo  &  Arabibus  per  plura  saecula, 
paucis  hinc  inde  mutatis  ,  inoffenso  pede  calca¬ 
tum.  Quid  recentiores  egerint  adeo  compertum 
est ,  ut  necesse  non  sit  in  eorum  infinito  pene 
systematum  numero  recensendo  immorari,  id  in¬ 
nuere  sufficiat ,  tot ,  tam  varias  per  totam  medi¬ 
cinam  induxisse  hypothesium  formas ,  ut  Graeciae 
Philosophos  fingendo  superaverint.  Plura  ,  quae 
ex  Microscopio  ,  Thermometro  in  anatomicis ,  & 
physiologicis  adducuntur ,  serior  aetas  ad  fabulas 
amandavit.  Chymicorum  principia  ,  fermentatio- 
nes  ,  acidi  &  alchali  pugnae  inter  commenta 
merito  recensentur.  Vermiculorum  systema  ad 
generationem  viventium  ,  pluresque  morbos  ex¬ 
plicandos  ,  non  modo  a  Medicis  sed  Theologis 
quibusdam  improvide  adoptatum ,  nihil  aliud  reip- 
sa  continet  quam  figmenta  otiosorum  senum  ad 
imperitos  juvenes.  Multa  quae  jadtant  hodierni, 
mechanismi  ,  ut  ajunt ,  sectatores  ,  cum  vera  pra- 
xi  non  congruere  sapientiores  judicant ,  ut  mag¬ 
na  animi  voluptate  videamus,  Sydenahamios ,  Lieu- 
taudos ,  Klenios ,  Trilleros  ,  Schombergios  ,  alios- 
que  non  paucos  ,  quis  meliore  luto  finxit  prae¬ 
cordia  Titan ,  abjedto  omni  systemate  medicinam 
excolere  masculam  ,  firmam  ,  &  numquam  de- 
fedturam.  Quid  plura?  Magnum  ,  ut  vocant,  san¬ 
guinis  circulationis  inventum  ,  etsi  satis  probabi¬ 
li 

11  ratione  fulciatur  ,  multis  adhucdtim  premi  dif¬ 
ficultatibus  probe  scimus ,  cum  circa  ejus  motus, 
leges ,  jura  ,  conditiones ,  fluendi  vires  ,  &  vias, 
adeo  discrepantes  sint  celeberrimorum  anatomi¬ 
corum  opiniones  ,  ut  plumbeus  plane  &  stul¬ 
tus  sit  qui  eas  velit  in  concordiam  revocare.  Hal- 
lerus  in  grandi  ,  &  gravi  Elementorum  Tbysiologiae 
opere  cum  de  sanguinis  motu  progressivo  tractare  in¬ 
tendit  ,  in  ipso  statlm  limine  candide  fatetur  ,  eam 
theoriam  anatomes  luce  carere  ,  neque  ad  evi¬ 
dentem  demonstrationem  profici  posse  ,  ut  inter¬ 
dum  multum  firma  docere  non  liceat.  Quidquod, 
sanguinis  circulatio  quam  parum  ad  artis  incre¬ 
mentum  aegrorumque  sanationem  hactenus  con¬ 
tulerit  ,  nonnulli  Neoterici ,  propugnatores  alias 
acerrimi ,  pleno  ore  fatentur.  Taceo  quamplura  de 
vasis  lymphaticis ,  de  succis  bilioso  &  pancrea¬ 
tico  ,  aliaque  bene  multa  incerta  adhuc  nec  pro¬ 
be  discussa  ,  &  tamen  tamquam  evidentia  a  non¬ 
nullis  recentioribus  venditata  ;  ne  quid  memorem 
de  nova  illa  inveniendi  methodo, qua  pestilentissima 
venena  pro  panacea  obtruduntur.  Sane  satis  mirari 
non  possumus  quorumdam  hominum  labores  ,  qui 
dirissimas  &  virulentissimas  plantas  cicutam ,  hyos- 
ciamum  ,  napellum  ,  daturam  ,  aliasque  id  genus  ve¬ 
nenatissimas  ,  proh  dolor  !  ut  efficacissima  ,  si 
Diis  placet  ,  omnium  fere  morborum  hucusque 

in- 


(XIII) 

insanabilium  remedia  promulgant ,  atque  securis¬ 
simis  &  praestantissimis  medicamentis  insolita 
calamitate  praeferunt,  quo  certe  nihil  aliud  effi¬ 
ciunt  ,  quam  benignissima  artis  salutaris  beneficia 
in  malignissima  veneficia  sine  ratione  convertere. 
In  hunc  censum  referendum  etiam  est  novissimum 
de  irritabilitate  inventum.  Etsi  innocens  esse  id  vi¬ 
deatur  ,  ut  seu  verum  ,  seu  falsum  sit ,  nec  aegris 
nocebit  neque  eos  juvabit  ,  tamen  ad  id  tantum 
deservire  irritabilitas  ista  potest  ,  ut  Medicorum 
mentes  exagitet ,  aliis  propugnantibus ,  oppugnan¬ 
tibus  aliis  sine  frudtu  ,  nimio  tamen  animorum 
omnium  irritamento.  In  tanta  ergo  hominum  nu¬ 
tantium  ,  ne  dicam  insanientium ,  copia  id  unum 
restat ,  ut  ex  omnibus  ,  omni  cura  sedulaque  di¬ 
ligentia  ,  si  quid  utile  est  ,  extrahentes ,  verita¬ 
tes  inter  plurimos  sparsas  in  unum  reducamus.  Ve¬ 
teres  ,  etsi  quidquid  solidi  medicina  continet,  fer- 
me  tradiderint ,  non  omnia  exhausisse  sed  poste¬ 
ris  invenienda  reliquisse  ,  saepius  &  sapienter  in¬ 
culcarunt  ,  ut  Galenum  ,  &  Senecam  hujus  rei 
testes  probatissimos  adduxisse  sufficiat.  Recentio- 
res ,  inter  innumera  pene  opinionum  commenta, 
aliqua  adducere  ad  artis  ornatum  ,  &  illustratio¬ 
nem  ,  extra  omnem  dubitationis  aleam  positum 
est.  Quinimo  quosdam  esse  veterum  imitatores, 
&c  praxim ,  anatomen ,  botanicam ,  aliaque  ad  his- 


( XIV)' 

toriam  Naturae  sperantia  solidis  &  accuratis 
observationibus  excolere ,  quivis  nisi  ignavus  ,  & 
rerum  nostri  aevi  hospes ,  fateatur  oportet.  Ergo 
dedita  opera  adlaborare  expedit ,  ut  ,  quidquid 
systema  sapiat  ,  abjiciamus ,  ea  solum  suscipien¬ 
tes  ,  quae  veris  observationibus  atque  firma  expe¬ 
rientia  fulciuntur.  Sapienter  Cicero  ut  solet :  Opi¬ 
nionum  commenta  delet  dies  ,  TSLaturae  judicia  confir¬ 
mat.  Igitur  nihil  temere  affirmantes  neque  con¬ 
temnentes  ,  omni  animi  intentione  quidquid  sys- 
tematicum  ,  hypotheticum  ,  imaginarium  tum 
apud  veteres ,  cum  maxime  apud  recentiores  cons¬ 
pexerimus  ,  prorsus  rejiciamus ;  Contra ;  quod  ve¬ 
ris  observationibus  indeque  nata  experientia  cons¬ 
titutum  ,  ambabus  ulnis  ampledtamur  ,  sic  enim 
fiet  ut  veritas  veritate  roborata  medendi  artem 
augeat  ,  &  aegris  solida  ac  perpetuo  profutura 
consilia  ministret.  Ad  hanc  trutinam  examinata 
Medicorum  dogmata  haud  facile  nos  in  errorem 
labi  patientur  :  secus  vero  indiscriminatim  recep¬ 
ta  quae  quotidie  prodeunt ,  ut  vocant  ,  inventa, 
nos  eo  adducent ,  ut  nubem  pro  Junone  captan¬ 
tes  ,  ad  inania  &  futilia  devolvamur  ,  quod  uti¬ 
que  familiarissimum  est  hoc  nostro  saeculo  ad  no¬ 
vitates  nubesque  captandas  nimium  properante, 
&  quidvis  ,  modo  novum  &  insolitum  appareat, 
etiamsi  vetustissimum  sit,  tum  in  Philosophia,  cum 

etiam 


(XV) 

etiam  in  Medicina ,  avide  ,  ne  dicam  imprudenter, 
&  interdum  stulte  ,  tamquam  e  coelo  delapsum, 
recipiente.  Ergo  ,  seu  legendo  ,  meditando  ,  scri¬ 
bendo  :  seu  aegrorum  ledis  assidendo  ,  nobis  pro 
piaculo  sit  vel  scriptis  ubique  obviis ,  nihil  tamen 
verae  frugis  continentibus ,  fidem  absque  diligenti 
examine  praestare  ,  vel  quidquam  aegrotantibus 
praescribere  ,  quod  longo  usu  diuturnaque  expe¬ 
rientia  non  sit  approbatum  5  atque  danda  opera, 
ut  in  academicis  lucubratiunculis  recentiorum  pla¬ 
cita  redde  quidem  &  nervose  statuta  veterum 
didatis  ,  saeculorum  audoritate  invalescentibus, 
amico  foedere  conjungamus.  Scite  Ladantius  sed 
docemus  (inquit)  nullam  sectam  fuisse  tam  defiam  nec 
( Philosophorum  (adde  &  Medicorum)  quemquam  tam 
inanem  ,  qui  non  Viderit  aliquid  ex  luero...  Quod  si  ex - 
titisset  aliquis ,  qui  feritatem  sparsam  per  singulos  per 
sectasque  dijfusam  colligeret  in  unum  ac  redigeret  in 
corpus  ,  is  profecto  non  dissentiret  a  nobis.  Supremum 
autem  ,  quod  omnia  moderatur ,  Numen  supplices 
oramus  ac  obtestamur  ,  ut  huic  nostro  labori, 
nostris  votis  ac  desideriis,  in  ipsius  potissimum  glo¬ 
riam  ,  deinde  hominum  sanationem  ,  &  artis  sa¬ 
lutaris  incrementum  tendentibus  ,  secundos  pros- 
perosque  successus  velit  elargiri.  ID  1X1. 

Septimo  Idus  Novemb.  ann.  MDCCLXVII. 

